"4.9 MMUISANO/PUISANO Dintlhathuto Mmuisano ke mokgwa wa tlhaeletsano o o dirisiwang ke batho ba le babedi kgotsa go feta ba aroganya dikakanyo kgotsa ba buisana ka setlhogo sengwe se se rileng. 4.9.1 Diponagalo Fa o kwala Mmuisano, tlhokomela dintlha tse di latelang: • Mmuisano o kwalwa ka mokgwa o moterama a kwalang ka ona. • Go nna le setlhogo se se rileng se go buisanwang ka sona. • Go nna le dibui di le pedi kgotsa go feta. • Dipolelo tsa dibui di nne dikhutshwane. • Diteng di supe boitlhamedi kelelo ya dintlha le go tsamaelana ga ditiragalo. • Maina a dibui a tshwanetse go tlhagelela sentle. • Matseno, mmele le bokhutlo di dirisiwe sentle. • Puo le moono di tsamaelane le ditiragalo. • Matshwao a puiso a tsamaelane le puisano. Gakologelwa!! • Tlhokomela tiriso ya matshwao a puiso. • Dibui di nne pedi kgotsa go feta. 54"